
గువాహటి : కేంద్ర ప్రభుత్వం రూ.28 వేల కోట్ల పన్ను ఆదాయాన్ని వదులుకునేందుకు సిద్ధమైంది. 28 శాతం పన్ను పరిథిలో ఇకపై 50 ఐటమ్లనే ఉంచాలని నిర్ణయించింది. ఇప్పటి వరకు ఈ శ్లాబులో 227 ఐటమ్లు ఉన్నసంగతి తెలిసిందే. ఇకపై అత్యధిక వస్తువులు, సేవలపై 18 శాతం జీఎస్టీ మాత్రమే పడుతుంది. శుక్రవారం కేంద్ర మంత్రి అరుణ్ జైట్లీ నేతృత్వంలో జరిగిన జీఎస్టీ కౌన్సిల్లో ఈ మేరకు నిర్ణయం తీసుకున్నట్లు సమాచారం.జీఎస్టీ కౌన్సిల్ సభ్యుడు, బిహార్ ఉప ముఖ్యమంత్రి సుశీల్ కుమార్ మోదీ తెలిపిన వివరాల ప్రకారం టూత్పేస్టులు, షేవింగ్ క్రీములు, ప్లాస్టిక్ వస్తువులు, హ్యాండ్ మేడ్ ఫర్నిచర్ వంటి నిత్యావసరాలు, సామాన్యులు ఉపయోగించే అన్ని వస్తువులు ఇకపై మరింత చౌక అవుతాయి. సామాన్యులు వాడే వస్తువులను 28 శాతం శ్లాబు నుంచి తొలగించారు. దాదాపు 150 రకాల వస్తువుల ధరలు తగ్గుతాయి. పొగాకు, సిగరెట్లు వంటి విలాసవంతమైన వస్తువులు, సేవలను మాత్రమే 28 శాతం జీఎస్టీ పరిథిలో ఉంచినట్లు మోదీ తెలిపారు.

guwahati : kendra prabhutvam roo.28 vela kotla pannu aadaayaanni vadulukunenduku siddhamaindi. 28 saatam pannu parithilo ikapai 50 aitamlane unchaalani nirnayinchindi. ippati varaku ee slaabulo 227 aitamlu unnasangati telisinde. ikapai atyadhika vastuvulu, sevalapai 18 saatam gst matrame padutundi. sukravaaram kendra mantri arun jaitley netrutvamlo jarigina gst kounsillo ee meraku nirnayam teesukunnatlu samacharam.gst counsil sabhyudu, bihar upa mukhyamantri susheel kumar modii telipina vivaraala prakaaram toothpestulu, shaving kreemulu, plastic vastuvulu, hand made furnicher vanti nityaavasaraalu, saamaanyulu upayoginche anni vastuvulu ikapai marinta chouka avtayi. saamaanyulu vade vastuvulanu 28 saatam slaabu nunchi tolaginchaaru. daadaapu 150 rakala vastuvula dharalu taggutaayi. pogaaku, sigaretlu vanti vilaasavantamaina vastuvulu, sevalanu matrame 28 saatam gst parithilo unchinatlu modii telipaaru.